Document ID: 31989R0195

*****
ΚΑΝΟΝΙΣΜΟΣ (ΕΟΚ) αριθ. 195/89 ΤΟΥ ΣΥΜΒΟΥΛΙΟΥ
της 23ης Ιανουαρίου 1989
για την τροποποίηση του κανονισμού (ΕΟΚ) αριθ. 1581/86 για τον καθορισμό των γενικών όρων παρέμβασης στον τομέα των σιτηρών, όσον αφορά τους όρους πώλησης των προϊόντων που χορηγούνται ως κοινοτική επισιτιστική βοήθεια
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1097/88 (2), και ιδίως το άρθρο 7 παράγραφος 4,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1581/86 (3) ορίζει ότι η πώληση των σιτηρών που κατέχονται από τους οργανισμούς παρεμβάσεως πραγματοποιείται με δημοπρασία· ότι πρέπει να γίνει παρέκκλιση από αυτή τη διαδικασία πωλήσεως κατά τις χορηγήσεις κοινοτικής επισιτιστικής βοήθειας που πραγματοποιούνται κατ' εφαρμογή διεθνών συμβάσεων ή άλλων συμπληρωματικών προγραμμάτων·
ότι, πράγματι, για την εφαρμογή του κανονισμού (ΕΟΚ) αριθ. 3972/86 του Συμβουλίου της 22ας Δεκεμβρίου 1986 σχετικά με την πολιτική και τη διαχείριση της επισιτιστικής βοήθειας (4), η εκτέλεση της χορήγησης συνεπάγεται πάντα την αγορά του προϊόντος που πρόκειται να παραδοθεί από τον υπερθεματιστή της τελευταίας· ότι, στην περίπτωση χρησιμοποίησης προϊόντων που κατέχονται από τους οργανισμούς παρεμβάσεως, η διαδικασία πωλήσεως με προκαθορισμένους όρους τιμών και λεπτομέρειες εφαρμογής οι οποίοι επιτρέπουν να αποφεύγονται διαταραχές της κοινοτικής αγοράς και στρεβλώσεις του ανταγωνισμού είναι η καταλληλότερη για να οργανωθεί με ικανοποιητικούς όρους ο ανταγωνισμός μεταξύ των κοινοτικών επιχειρήσεων για τον καθορισμό των συνολικών δαπανών της χορηγήσεως· ότι πρέπει να προβλεφθεί ειδικά η χρησιμοποίηση αυτής της διαδικασίας για την κοινοτική επισιτιστική βοήθεια που χορηγείται στα πλαίσια του κανονισμού (ΕΟΚ) αριθ. 1581/86,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 του κανονισμού (ΕΟΚ) αριθ. 1581/86, προστίθεται το ακόλουθο εδάφιο:
«Η αγορά σιτηρών από τους οργανισμούς παρεμβάσεως για την εκτέλεση των υποχρεώσεων που προκύπτουν από την κατακύρωση χορηγήσεων κοινοτικής επισιτιστικής βοήθειας, που πραγματοποιούνται στα πλαίσια διεθνών συμβάσεων ή άλλων συμπληρωματικών προγραμμάτων, πραγματοποιείται με προκαθορισμένους όρους τιμών και λεπτομέρειες εφαρμογής. Η Επιτροπή θεσπίζει τις λεπτομέρειες εφαρμογής του παρόντος εδαφίου με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιανουαρίου 1989.

Labels: 3
5